ประจะเดือนมาวันแรกวันที่ประมาณวันที่1วันที่สองค่ะหลังจากประจำเดือนหมดก็มีอะไรกับแฟนวันที่7 ไม่ได้ป้องกันแต่ไม่ได้หลั่งในค่ะ แต่ไม่ชัวเลยไปซื้อยาคุมฉุกเฉินมากินแบบแผงเม็ดเดียว แล้วหลังจากกินยาไปประมาณ 2-3วันมีเลือกออกกระปริบกระปอยอยู่3วัน แต่วันนี้วันที่13แล้วประจำเดือนยังไม่มา ก่อนหน้าประมาณอาทิตย์นึงมีตกขาวสีขาวขุ่น เหนียว พอเมื่อวานมีลักษณะใส แบบนี้มีสิทธิท้องไหมคะ
สวัสดีค่ะ Bananaยาคุมฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ทันทีหรือภายใน 72 ชั่วโมง เพื่อให้ได้ ประสิทธิภาพเต็มที่ประมาณ 80-90% ควรกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นเลือดที่ออกตามมาอาจจะเป็นเลือดจากผลข้างเคียงจากการใช้ยาคุมฉุกเฉิน หรือถ้าเป็นเลือดจากภาวะแทรกซ้อนของการตั้งครรภ์ก็อาจจะเร็วเกินไปประจำเดือนควรจะมาไม่เกิน 35 วันจากรอบก่อน หากเกินจากนี้แล้ว ถือว่าผิดปกติ ควรจะซื้อชุดตรวจครรภ์ทางปัสสาวะมาตรวจได้เองเบื้องต้น ซึ่งจริงๆแล้วชุดตรวจให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป การมีตกขาวลักษณะดังกล่าวมาน่าจะเป็นลักษณะที่ปกติ ไม่ได้บ่งบอกว่าตั้งครรภ์หรือไม่ตั้งครรภ์